63 
mere og mere fremmed og utilgjængeligt. Steppehønsene trak sig 
saa tilbage til de Steder, der passede dem bedst: Hede- og Klit- 
Egne, Steder, som de strax fra Begyndelsen særlig havde udvalgt. 
Paa og Øerne i Øst-Jylland var der ikke meget af den Slags Egne 
at finde. Efter Midten af Maj bleve Øerne efterhaanden næsten 
helt forladte; kun paa enkelte Steder bleve nogle tilbage for Som- 
meren, paa den øde flade sydlige Del af Bornholm, i Egnen om 
Frederiksværk og om Kallundborg, paa Sydspidsen af Falster, i det 
nordligste Fyn og paa Anholt og Læsø. 1 Jylland samlede de 
sig paa Hederne og i Klitterne. Men mange maa have forladt 
Landet helt. Efter Midten af Maj, da de fleste forsvandt fra de 
danske Øer og fra Øst-Jylland, begyndte de at vise sig i England, 
og de engelske Indvandrere ere vist i det mindste tildels komne 
fra Danmark; det samme gjælder vist ogsaa nogle af dem, der kom 
til Norge. I hvert Fald har Vesterhavet ikke skræmmet Steppe- 
hønsene fra at flyve ud over det; de kjendte vel iforvejen det 
Kaspiske Hav; undertiden satte de sig paa Fiskerbaade flere Mile 
tilsøs; nogle skyllede ogsaa døde op paa Vestkysten; men at de 
ikke alene have forsøgt paa, men ogsaa have fløjet lange Veje over 
Havet, skjønt det aabne Hav ellers er dem ukjendt, det kan ses af, 
at de kom i Flokke til Færøerne. 
De Flokke, der bleve tilbage i Danmark, viste deres Ørken- 
Tilbøjeligheder ved at vælge de nøgneste Steder til deres stadigste 
Ophold. Til Hvilepladser baade for Dagen og for Natten valgte de 
dels Klitterne, dels sandede aabne Pletter i Hederne; kun for at 
søge Føde fløj de undertiden ind paa dyrkede Marker og det endda 
kun paa nøgne Marker eller paa Steder, hvor Planterne vare lave, 
De aabneste Steder valgte de ogsaa til Ynglepladser. 
Allerede i Slutningen af den Tid, da Steppehønsene i større 
Tal opholdt sig paa Øerne, havde Flokkene undertiden udskilt sig i 
Par; men sikre Efterretninger om Reder og Æg haves ikke fra 
Øerne, ikke engang fra de Steder, hvor de bleve om Sommeren. 
" I Jylland have de adskillige Steder lagt Æg, ruget og udklækket 
Unger; om Ungerne nogensinde have naaet at blive voxne, vides 
